Diari Oficial de la Generalitat Valenciana


Sumari del DOGV 4635, del 21-11-2003 (2003/12382)

RESOLUCIÓ de 4 de novembre de 2003, del director general de Treball i Seguretat Laboral de la Conselleria d'Economia, Hisenda i Ocupació, per la qual s'ordena la publicació del veredicte de la sentència núm. 2764/2003 dictada per la Sala Social del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/12664


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 4 de novembre de 2003, del director general de Treball i Seguretat Laboral de la Conselleria d'Economia, Hisenda i Ocupació, per la qual s'ordena la publicació del veredicte de la sentència núm. 2764/2003 dictada per la Sala Social del Tribunal Superior de Justícia de la Comunitat Valenciana. [2003/X12234]
  
Vista la sentència núm. 2764/2003, de 27 de juny de 2003, dictada per la Sala Social del Tribunal Superior de Justícia de la Comunitat Valenciana, en el recurs de suplicació núm. 2909/2002, interposat contra la sentència de data 24 de maig de 2002, dictada pel Jutjat Social núm. tres de Castelló, en les actuacions núm. 154/2002 sobre impugnació del conveni col·lectiu d'Oficines i Despatxos de València i Castelló, la qual ha sigut declarada ferma amb data 6 d'agost de 2003, presentat com a conveni col·lectiu d'eficàcia general davant de la Direcció General de Treball i Seguretat Laboral per al seu dipòsit i publicació.
  
I, considerant les atribucions conferides a esta Direcció General, en el Decret 112/2003, d'11 de juliol, del president de la Generalitat Valenciana pel qual s'aprova el Reglament Orgànic i Funcional de la Conselleria d'Economia, Hisenda i Ocupació, resolc:
  
Primer
  
Donar publicitat al veredicte de la sentència núm. 2764/2003, de 27 de juny de 2003, dictada per la Sala Social del Tribunal Superior de Justícia de la Comunitat Valenciana, la part dispositiva de la qual literalment diu:
  
?Que hem de desestimar i desestimem el recurs de suplicació interposat en nom de l'Associació Empresarial d'Oficines i Despatxos de la Comunitat Valenciana, Comissions Obreres i Unió General de Treballadors, contra la sentència dictada pel Jutjat Social núm. tres de Castelló de data 24 de maig de 2002 en virtut de demanda formulada per l'Associació Empresarial d'Oficines i Despatxos de Castelló en reclamació d'impugnació de conveni col·lectiu, contra els recurrents i el Sindicat Independent, el Ministeri Fiscal i la Direcció General de Treball, i en conseqüència, hem de confirmar i confirmem la sentència recorreguda?.
  
Segon
  
El veredicte de la sentència recorreguda de data 24 de maig de 2002, dictada pel Jutjat Social núm. tres de Castelló, en les actuacions núm. 154/2002 sobre impugnació del conveni col·lectiu d'Oficines i Despatxos de València i Castelló literalment diu:
  
?Que estimant la demanda presentada per l'Associació Empresarial d'Oficines i Despatxos de la Província de Castelló, enfront de l'Associació Empresarial d'Oficines i Despatxos de la Comunitat Valenciana, CCOO, UGT, Sindicat Independent i sent part el Ministeri Fiscal, he de declarar i declare nul·la la referència que en l'art. 2 del I Conveni Col·lectiu d'Oficines i Despatxos de la Província de València i Castelló es fa a Castelló, el seu àmbit territorial ha de quedar reduït a la província de València, i condemne els demandats a reconéixer i complir esta declaració?.